प्रधानमन्त्रीलाई घेराबन्दी भयो, कांग्रेसका अर्थमन्त्रीबाट सहयोग भएन : माओवादी
कांग्रेससँगको सत्तागठबन्धनमा रहँदा प्रधानमन्त्री पुष्पकमल दाहालमाथि घेराबन्दी भएको माओवादी केन्द्रका सांसद महिन्द्रराय यादवले बताएका छन् । उनले कांग्रेसबाट अर्थमन्त्री बनेका प्रकाशशरण महतले सहयोग नगरेको बताए । 
काठमाडौँ — कांग्रेससँगको सत्तागठबन्धनमा रहँदा प्रधानमन्त्री पुष्पकमल दाहालमाथि घेराबन्दी भएको माओवादी केन्द्रका सांसद महिन्द्रराय यादवले बताएका छन् । उनले कांग्रेसबाट अर्थमन्त्री बनेका प्रकाशशरण महतले सहयोग नगरेको बताए । प्रधानमन्त्री दाहालले प्रतिनिधिसभामा राखेको विश्वासको मतको प्रस्तावमाथि माओवादी केन्द्रका तर्फबाट मत राख्दै सांसद यादवले भने, 'ठेकेदारहरूले काम गरेको पैसा अर्थमन्त्रालयले नदिएको त कांग्रेसकै मन्त्रीले भनेका छन् । हारगुहार गर्दा पनि अर्थ मन्त्रालयबाट सहयोग भएन । यो सरकारमा रुपान्तरण भएको छ त्यो नेपाली कांग्रेसले पनि यथार्थ कुरा बुझ्नुपर्ने हुन्छ,' उनले भने, 'प्रधानमन्त्रीलाई घेरान्बदी भयो । त्यो संवेदशनशील विषय थियो । गठबन्धनमा जिम्मेवार दल भएर पनि कांग्रेसबाट धोका दिएको विषय थियो ।'कांग्रेसकै कारण तत्कालीन गठबन्धनमा अविश्वास पैदा भएको पनि यादवको भनाइ थियो । विभिन्न प्रकरणमा प्रधानमन्त्रीमाथि कांग्रेसबाट धोका भएको उनले बताए । 